Diari Oficial de la Generalitat Valenciana


Sumari del DOGV 7936, del 14-12-2016 (2016/9904)

DECRET 180/2016, de 2 de desembre, del Consell, pel qual es modifica el Decret 40/2002, de 5 de març, del Govern Valencià, de mesures de suport als estudiants universitaris a la Comunitat Valenciana.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2016/12/02/180/dof/vci/html**

### Dades del document

Número de DOGV
:   7936

Data del DOGV
:   14-12-2016

Secció del DOGV
:   I. DISPOSICIONS GENERALS

Número del document
:   2016/9904


Data del document
:   02-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * universitat
    * assignació per estudis
    * alumne
    * legislació
    * suport econòmic
    * estudiant

DECRET 180/2016, de 2 de desembre, del Consell, pel qual es modifica el Decret 40/2002, de 5 de març, del Govern Valencià, de mesures de suport als estudiants universitaris a la Comunitat Valenciana. [2016/9904]  
PREÀMBUL  
  
El Decret 40/2002, de 5 de març, del Govern Valencià, de mesures de suport als estudiants universitaris, va ampliar l'abast de les beques i ajudes a l'alumnat universitari de la Comunitat Valenciana.  
  
Posteriorment, el Decret 88/2006, de 16 de juny, del Consell, de mesures de suport als estudiants universitaris, va permetre a l'alumnat de les universitats privades de la Comunitat Valenciana la possibilitat de beneficiar-se d'aquesta política de beques i ajudes.  
El Consell, conscient de la necessitat d'invertir en la formació de capital humà, ha fixat com un dels seus objectius ampliar l'abast de les beques i donar cobertura legal a qualsevol ajuda que en un futur es poguera establir. Tot això, a fi d'evitar, en la mesura que siga possible, la generació de desigualtats per raons de caràcter geogràfic o econòmic, així com afavorir la igualtat d'oportunitats entre tot l'alumnat que conforma el sistema universitari valencià.  
Per tot això, d'acord amb el dictamen del Consell Jurídic Consultiu, a proposta del conseller d'Educació, Investigació, Cultura i Esport, de conformitat amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió del 2 de desembre de 2016,  
  
  
DECRETE  
  
Article únic. Abast de les beques i ajudes  
Es modifica l'article 2 del Decret, 40/2002, de 5 de març, del Govern Valencià, de mesures de suport als estudiants universitaris a la Comunitat Valenciana, que queda redactat com segueix:  
  
«Article 2  
Amb aquest fi, a més de l'exempció del pagament de la tarifa de les taxes per serveis acadèmics universitaris, regulada en el capítol VII de la Llei 12/1997, de 23 de desembre, de taxes de la Generalitat, per serveis acadèmics per a la realització d'estudis universitaris, podran establir-se els següents tipus d'ajudes:  
- Premis al rendiment acadèmic.  
- Ajudes complementàries a les beques del programa Sòcrates-Erasmus per al foment de la mobilitat dels estudiants universitaris de la Comunitat Valenciana.  
- Ajudes al transport universitari.  
- Ajudes de matrícula en universitats privades.  
- Qualsevol altra ajuda a l'estudi que poguera establir-se.»  
  
DISPOSICIONS FINALS  
  
Primera. Habilitació competencial  
S'autoritza la persona titular de la conselleria amb competències en matèria d'universitats per al desenvolupament, interpretació i aplicació d'aquest decret.  
  
Segona. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 2 de desembre de 2016  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ


Còpia Permalink ELI